b'\n_START_ARTICLE_\nPaulo Coelho\n_START_SECTION_\nDate biografice\n_START_PARAGRAPH_\nEste fiul lui Pedro, inginer, \xc8\x99i al Lygiei, casnic\xc4\x83. La \xc8\x99apte ani a intrat la \xc8\x99coala iezuit\xc4\x83 San Ignacio din Rio de Janeiro. A c\xc3\xa2\xc8\x99tigat primul s\xc4\x83u premiu literar \xc3\xaentr-un concurs \xc8\x99colar de poezie, iar sora lui, Sonia, \xc3\xae\xc8\x99i aminte\xc8\x99te cum \xc8\x99i ea a c\xc3\xa2\xc8\x99tigat un premiu pentru eseu prezent\xc3\xa2nd o lucrare pe care Paulo o aruncase \xc3\xaen co\xc8\x99ul de h\xc3\xa2rtii._NEWLINE_Din Publishing Trends afl\xc4\x83m c\xc4\x83 Alchimistul s-a aflat pe locul 6 \xc3\xaen lume ca v\xc3\xa2nz\xc4\x83ri \xc3\xaen 2003. Unsprezece minute a fost pe primul loc peste tot \xc3\xaen lume, cu excep\xc8\x9bia Angliei, unde s-a aflat pe locul al doilea. Zahir, publicat \xc3\xaen 2005, s-a situat pe locul trei pe lista de bestselleruri, dup\xc4\x83 Codul lui Da Vinci \xc8\x99i \xc3\x8engeri \xc8\x99i demoni de Dan Brown._NEWLINE_Alchimistul e unul dintre cele mai importante fenomene literare ale secolului XX. Este pe primul loc \xc3\xaen listele de bestselleruri din 74 \xc8\x9b\xc4\x83ri, v\xc3\xa2nz\xc3\xa2ndu-se, p\xc3\xa2n\xc4\x83 acum, \xc3\xaen 35 de milioane de exemplare. Alchimistul i-a adus autorului \xc3\xaen 2008 un record Guiness pentru cea mai tradus\xc4\x83 carte (67 de limbi)._NEWLINE_Pentru Alchimistul autorul a primit numeroase laude de la diferite personalit\xc4\x83\xc8\x9bi, de la Kenzaburo Oe, laureat al Premiului Nobel, p\xc3\xa2n\xc4\x83 la Madonna, care o num\xc4\x83r\xc4\x83 printre c\xc4\x83r\xc8\x9bile preferate. Romanul acesta a inspirat multe alte proiecte: un musical din Japonia, piese de teatru din Fran\xc8\x9ba, Belgia, SUA, Turcia, Italia, Elve\xc8\x9bia. Este, de asemenea, tema a dou\xc4\x83 simfonii \xc3\xaen Italia \xc8\x99i SUA, iar textul s\xc4\x83u a fost ilustrat de celebrul artist francez Moebius (scenograful filmelor Al cincilea element \xc8\x99i Alien)._NEWLINE_\xc3\x8enainte de a deveni unul dintre cei mai de succes romancieri ai lumii a fost un hippie rebel, apoi autor dramatic, director de teatru, jurnalist, poet. \xc3\x8en 1986 face pelerinajul la Santiago de Compostela, eveniment care i-a marcat via\xc8\x9ba \xc8\x99i cariera literar\xc4\x83. De\xc8\x99i profund ata\xc8\x99at de Brazilia natal\xc4\x83 (\xc3\xae\xc8\x99i scrie operele la calculator, \xc3\xaen fa\xc8\x9ba oceanului, \xc3\xaen vila de la Copacabana). C\xc4\x83r\xc8\x9bile sale dezvolt\xc4\x83 drame universale, valabile oriunde \xc8\x99i pentru oricine, ceea ce explic\xc4\x83 primirea entuziast\xc4\x83 de care se bucur\xc4\x83 pe toate meridianele. C\xc4\x83r\xc8\x9bile lui Paulo Coelho, editate \xc3\xaen 150 de \xc8\x9b\xc4\x83ri \xc8\x99i traduse \xc3\xaen peste 50 de limbi, s-au v\xc3\xa2ndut \xc3\xaen zeci de milioane de exemplare. Este consilier special UNESCO \xc3\xaen cadrul programului Convergen\xc8\x9be spirituale \xc8\x99i dialoguri interculturale, co-director al Centrului Shimon Peres pentru pace. Distins cu numeroase \xc8\x99i importante premii, medalii \xc8\x99i ordine, printre care cel de Cavaler al Ordinului Na\xc8\x9bional al Legiunii de Onoare din Fran\xc8\x9ba (martie 2000). Este fondator al Institutului Paulo Coelho, care acord\xc4\x83 ajutoare \xc3\xaendeosebi copiilor \xc8\x99i b\xc4\x83tr\xc3\xa2nilor din p\xc4\x83turile defavorizate ale societ\xc4\x83\xc8\x9bii braziliene.'